
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 640 

3 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη εσόδων Ν.Π.Δ.Δ. από τις Δημόσιες Οικονο¬ 
μικές Υπηρεσίες (Δ.Ο.Υ.). 1 

Είσπραξη εσόδων υπέρ ΝΑΤ/ΚΠΥ από τις Δημόσιες Οι¬ 
κονομικές Υπηρεσίες (Δ.Ο.Υ.). 2 

Ανάκληση της 194/29.1.2004 απόφασης του Γ.Γ. Περ. 
Θεσσαλίας περί απαγόρευσης κυνηγίου ορισμέ¬ 
νου χρόνου. 3 

Σύσταση στο Δήμο Σκύδρας Ν. Πέλλας νομικού προ¬ 
σώπου με την επωνυμία «21η Σχολική Επιτροπή 

4ου Νηπιαγωγείου Σκύδρας». 4 

Έγκριση Οργανισμού Εσωτερικής Υπηρεσίας (Ο.Ε.Υ.) 
του ΝΠΔΔ Παιδικοί και Βρεφονηπιακοί Σταθμοί Δή¬ 
μου Ρεθύμνης. 5 

Χορήγηση άδειας ασκήσεως επαγγέλματος Κοινών. 
Λειτουργού στην Παπαντωνίου Αναστασία του 

Χρήστου, κάτοικο Πατρών. 6 

Τροποποίηση τριμελούς επιτροπής για την εφαρμογή 
του Ν. 2520/1997 «Μέτρα για τους νέους αγρότες». 7 
Έγκριση υπερωριακής εργασίας μονίμων υπαλλήλων 
Δήμου Φαρσάλων Ν. Λάρισας. 8 


ΑΠΟΦΑΣΕΙ Σ 

Αριθ. 1112203/9698/0016 (1) 

Είσπραξη εσόδων Ν.Π.Δ.Δ. από τις Δημόσιες Οικονομικές 
Υπηρεσίες (Δ.Ο.Υ.). 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/1995 (ΦΕΚ 247 Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν.Δ. 356/1974 «Περί Κώδικα εί¬ 
σπραξης Δημοσίων εσόδων (ΚΕΔΕ)». 

3. Την 2024387/2870/0022/5.4.1990 απόφαση του 
Υπουργού Οικονομικών η οποία κυρώθηκε με την παρ. 9 
του άρθρου 24του Ν. 1884/1990 (ΦΕΚ81Α/1990). 

4. Την αριθ. 14650/Δ10Ε85/ΦΕΚ 519/τ.Β'/17.3.2004 από¬ 
φαση του Υπουργού Οικονομικών «Ανάθεση αρμοδιοτή¬ 


των του Υπουργού Οικονομικών στους Υφυπουργούς Οι¬ 
κονομικών». 

5. Τα έγγραφα α) 773/11.12.2003 Δημοτική Επιχείρηση 
Ύδρευσης - Αποχέτευσης (Δ.Ε.Υ.Α) Σκιάθου β) 717/ 

11.12.2003 ΔΕΥΑΚ ΘΗΡΑΣ Νομού Κυκλάδων γ) 34254/ 

4.12.2003 ΔΕΥΑΚ Δήμου Καβάλας δ) 1833/12.12.2003 Δη¬ 
μοτική Επιχείρηση Ύδρευσης Αποχέτευσης Σκύδρας ε) 
784/22.12.2003 Δημοτική Επιχείρηση Ύδρευσης - Αποχέ¬ 
τευσης Μεσσήνης (Δ.Ε.Υ.Α.) Μεσσήνης στ) 19.1.2004Δη¬ 
μοτική Επιχείρηση Ύδρευσης Αποχέτευσης Πλατέος Ν. 
Ημαθίας ζ) 7.1.2004 Δημοτική Επιχείρηση Ύδρευσης 
Αποχέτευσης Εξαπλατάνου Ν. Πέλλας. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδωντου των α) Δημοτικής Επιχείρη¬ 
σης Ύδρευσης- Αποχέτευσης (Δ.Ε.Υ.Α) Σκιάθου β) Δημο¬ 
τικής Επιχείρησης Ύδρευσης - Αποχέτευσης (ΔΕΥΑΚ) 
ΘΗΡΑΣ Νομού Κυκλάδων γ) Δημοτικής Επιχείρησης 
Ύδρευσης - Αποχέτευσης (ΔΕΥΑΚ) Δήμου Καβάλας δ) 
Δημοτικής Επιχείρησης Ύδρευσης Αποχέτευσης 
(Δ.Ε.Υ.Α.Σ) Σκύδρας ε) Δημοτική Επιχείρηση Ύδρευσης- 
Αποχέτευσης Μεσσήνης (Δ.Ε.Υ.Α.Σ) Δήμου Μεσσήνης 
στ) Δημοτικής Επιχείρησης Ύδρευσης Αποχέτευσης 
Πλατέος Ν. Ημαθίας ζ) Δημοτικής Επιχείρησης Ύδρευ¬ 
σης - Αποχέτευσης Εξαπλατάνου Ν. Πέλλας. 

2. Το ποσοστό συμμετοχής των ανωτέρω Νομικών Προ¬ 
σώπων στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε ποσοστό δέκα τοις εκατό (10%). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 

Αριθ. 1114733/9984/0016 (2) 

Είσπραξη εσόδων υπέρ ΝΑΤ/ΚΠΥ από τις Δημόσιες 
Οικονομικές Υπηρεσίες (Δ.Ο.Υ.). 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις της παραγρ. 4 του άρθρου 106 Ν. 
2362/1995 (ΦΕΚ 247 Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν.Δ. 356/1974 «Περί Κώδικα εί¬ 
σπραξης Δημοσίων εσόδων (ΚΕΔΕ)». 

3. Την αριθ. πρωτ. 14650/Δ10Ε85/ΦΕΚ519/τ.Β'/17.3.2004 
απόφαση του Υπουργού Οικονομικών η οποία κυρώθηκε με 
τηνπαρ. 9του άρθρου 24του Ν. 1884/1090 (ΦΕΚ81Α/1990). 

4. Την αριθ. πρωτ. 14650/Δ10Ε85/ΦΕΚ 519/τ.Β'/17.3.2004 
απόφαση του Υπουργού Οικονομικών «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

5. Το έγγραφο αριθ. πρωτ. Μ 8413.2/02/03/16.12.2003 
του Υπουργείου Εμπορικής Ναυτιλίας - Γενική Γραμμα¬ 
τεία Λιμένων και Λιμενικής Πολιτικής - ΠΛΟΗΓΙΚΗ ΥΠΗ- 
ΡΕΣΙΑ-ΝΑΤ/ΚΠΥ 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων του Ναυτικού Απομαχικού Τα- 
μείου/Κεφάλαιο Πλοηγική Υπηρεσία ΝΑΤ/Κ.Π.Υ. 

2. Το ποσοστό συμμετοχής του ανωτέρου Νομικού 
Προσώπου στη δαπάνη για την είσπραξη των εσόδωνπου 
εισπράττονται για λογαριασμό του από οποιαδήποτε αι¬ 
τία καθορίζεται σε ποσοστό πέντε τοις εκατό (5%). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1627 (3) 

Ανάκληση της 194/29.1.2004 απόφασης του Γ.Γ. Περ. 
Θεσσαλίας περί απαγόρευσης κυνηγίου ορισμένου 
χρόνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 256 και 258 του Ν.Δ. 
86/1969 «Περί Δασικού Κώδικα». 

2. Την αριθ. 82548/1306/3.10.1997 απόφαση του Υπ. Γε¬ 
ωργίας για εφαρμογή του προγράμματος «Μακροχρόνια 
παύση εκμετάλλευσης γαιών - ΚΑΝ 2078/1992 Ε.Ο.Κ.». 

3. Την αριθ. 1860/12.4.2001 (ΦΕΚ421/Β/2001) απόφαση 
του Γ.Γ. Περιφ. Θεσσαλίας «Περί μεταβίβασης αρμοδιο¬ 
τήτων κ.λ.π.». 


4. Την αριθ. 273/27.6.2003 γνωμοδότηση της ολομέλει¬ 
ας του Ν.Σ.Κ. 

5. Την αριθ. 130114/1.8.2003 απόφαση του Υπ. Γεωρ¬ 
γίας. 

6. Την αριθ. 106494/9.9.2003 διαταγή του Υπ. Γεωργίας. 

7. Την αριθ. 194/29.1.2004 απόφασή μας, για απαγό¬ 
ρευση κυνηγίου ορισμένου χρόνου στο Συνιδιόκτητο Δά¬ 
σος Κατούνας που δημοσιεύθηκε στην Εφημερίδα της 
Κυβερνήσεως (αρ. ΦΕΚ.422/2.3.2004τεύχος Β'). 

8. Το αριθ. 6521/2003 (αρ. Φακ. 49769χ) πρακτικό της 
ολομέλειας του Ν.Σ.Κ., που μας κοινοποιήθηκε με την 
10.. 199/900/19.2.2004 Διαταγή του Υπ. Γ εωργίας. 

9. Το αριθ. 1522/19.3.2004 έγγραφό μας. 

10. Τη αριθ. 95991/926/10.3.2004 διαταγή του Υπ.Γε¬ 
ωργίας, αποφασίζουμε: 

Την ανάκλησητης αριθ. 194/29.1.2004 απόφασής μας, για 
απαγόρευση κυνηγίου ορισμένου χρόνου στο Συνιδιόκτητο 
δάσος Κατούνας, επειδή σύμφωνα με την αριθ. 
90199/900/19.2.2004 διαταγή του Υπ. Γεωργίας, τα δάση και 
οι δασικές εκτάσεις που υπάγονται στις παρ. 1,2 και 3, του 
άρθρου 3 του Ν. 998/1979 δεν είναι επιλεγμένες εκτάσεις. 

Από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 23 Μαρτίου 2004 

Με εντολή Γ ενικού Γ ραμματέα Περιφέρειας 
Ο Δασάρχης Τρικάλων 
ΔΗΜ. ΓΙΑΝΝΙΤΣΗΣ 

-♦- 

Αριθ. 2111 (4) 

Σύσταση στο Δήμο Σκύδρας Ν. Πέλλας νομικού προσώ¬ 
που με την επωνυμία «21η Σχολική Επιτροπή 4ου Νη¬ 
πιαγωγείου Σκύδρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις παρ. 8-15του άρθρου 5του Ν. 1894/1990 «Γιατην 
ακαδημία Αθηνών και άλλες εκπαιδευτικές διατάξεις» (Α 
100 ). 

2) Τις διατάξεις της παρ. 8 του άρθρου 8 του Ν. 
2158/1993 (ΦΕΚΑ7109) «Εκσυγχρονισμόςτου Ιδρύματος 
Κρατικών Υποτροφιών (Ι.Κ.Υ.) και άλλες διατάξεις» όπως 
τροποποιήθηκαν και καταργήθηκαν με τις όμοιες της 
παρ.2 περ. ε'του άρθρου 64 του Ν. 2218/1994. 

3) Τις διατάξεις του άρθρου 203 του Π .Δ. 410/95 (Δ. Κ. Κ.). 

4) Τις διατάξεις άρθρου 7του Ν. 2503/97 (ΦΕΚ 107/τ.Α'/ 
30.5.1997), «Διοίκηση, οργάνωση, στελέχωσητης Περ/ρειας, 
ρύθμιση θεμάτων για την Τοπ. Αυτ/ση και άλλες διατά¬ 
ξεις». 

5) Την αριθμ. 8/2004 απόφαση του Δημοτικού Συμβου¬ 
λίου Σκύδρας «Περί σύσταση ιδίου νομικού προσώπου με 
την επωνυμία «21η Σχολική Επιτροπή 4ου Νηπιαγωγείου 
Σκύδρας». 

6) Τις διατάξεις του άρθρου 27 του Ν. 2081/92 (ΦΕΚ 
54/Τ.Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την αριθμ. 5631/26.7.2000 (ΦΕΚ 1339/Β/2000) από¬ 
φαση Γεν. Γραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας «Με εντολή Γε- 

νικού Γραμματέα» αποφάσεων εγγράφων και άλλων πρά¬ 
ξεων στον Γενικό Δ/ντή, στους Προϊσταμένους Δ/νσεων 
και Π ροϊσταμένους Τμημάτων και Γραφείωντων Υπηρεσιών 
της Περ/ρειας, αποφασίζουμε: 

Α. Συστήνουμε στο Δήμου Σκύδρας Ν. Πέλλας Νομικό 
Πρόσωπο με την επωνυμία «21η Σχολική Επιτροπή 4ου 
Νηπιαγωγείου Σκύδρας». 

1. Σκοπόςτου Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
του διδακτηρίου. 

- Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύ ρεση άλλων πόρων και ο εφοδια¬ 
σμός των Σχολικών Μονάδων με έπιπλα και σκεύη, με βιβλία 
για την σχολική βιβλιοθήκη και γενικά με άλατα μέσα που εί¬ 
ναι απαραίτητα για την λειτου ργία τους και γενικότερα η λή¬ 
ψη όλων των μέτρων που κρίνονται αναγκαία για την στήρι¬ 
ξη της διοικητικής λειτουργίας της Σχολικής Μονάδας. 

2. Το Ν.Π. διοικείται από δμελές διοικητικό συμβούλιο, 
τα οποία μαζί με τους αναπληρωτές τους ορίζονται από το 
Δημοτικό Συμβούλιο αποτελούμενο από: 

α) τον εκάστοτε Δήμαρχο ή άλλο μέλος του Δημοτικού 
Συμβουλίου, το οποίο ορίζεται απ’ αυτόν με τον αναπλη¬ 
ρωτή του, ως Πρόεδρο. 

β) Τον εκάστοτε Δ/ντή του 4ου Νηπιαγωγείου Σκύδρας. 

γ) Τον εκπρόσωπο από το σύλλογο γονέων και κηδεμό- 
νωντου 4ου Νηπιαγωγείου Σκύδρας, εφόσον υπάρχει τέ¬ 
τοιος σύλλογος, που ορίζεται από αυτόν. 

δ) Δύο (2) δημότες ή κατοίκους που ορίζονται από το 
Δημοτικό Συμβούλιο Σκύδρας. 

3. Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. 

Το Δ.Σ εκλέγει μεταξύ των μελών του τον Αντιπρόεδρο 
και τον Γ ραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Σκύδρας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δενπροκαλείται 
επιπλέον δαπάνη σε βάρος του προϋπολογισμού του Δή¬ 
μου Σκύδρας, για το τρέχον οικ. έτος 2004 καθώς και για 
τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 16 Μαρτίου 2004 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 2417 


(5) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του ΝΠΔΔ Παιδικοί και Βρεφονηπιακοί Σταθμοί Δήμου 
Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
αντικαταστάθηκε με τις διατάξεις του άρθρου 8 του Ν. 
2307/95. 

2. Τις διατάξεις του Ν. 2503/1997 περί "Οργάνωσης-Δι- 
οίκησηςτης Περιφέρειας κ.λ.π. 11 . 

3. Τις διατάξεις του άρθρου 12 του Ν. 2880/2001. 

4. Την υπ’ αριθ. 6730/2003 (ΦΕΚ1288/Β/2003) απόφαση 
του Γενικού Γραμματέα της Περιφέρειας Κρήτης "Ορι¬ 
σμός Εισηγητών και μεταβίβαση εξουσίας υπογραφής 
"Με εντολή Γ ενικού Γ ραμματέα". 

5. Το υπ’ αριθ. 13/2004 έγγραφο του ΝΠ Παιδικοί και 
Βρεφ/κοί Σταθμοί Δήμου Ρεθύμνου, με το οποίο μας υπο¬ 
βλήθηκε η 5/2004 απόφαση του Διοικητικού Συμβουλίου 
του παραπάνω Ν.Π. καθώς και η αριθμ. 9/2004 απόφαση 
του Δημοτικού Συμβουλίου Ρεθύμνης. 

6. Την υπ’ αριθ. 2/3/19.3.2004 Πράξη του Υπηρεσιακού 
Συμβουλίου Υπαλλήλων ΟΤΑ Ν. Ρεθύμνης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Ν.Π. Παιδικοί και Βρεφονηπιακοί Σταθμοί Δή¬ 
μου Ρεθύμνης, όπως αυτός ψηφίστηκε με την αριθ. 5/2004 
απόφαση του Διοικητικού Συμβουλίου ως κατωτέρω: 

Άρθρο 1 

Το νεοσυσταθέν Ν.Π.Δ.Δ έχει την επωνυμία "Παιδικοί 
και Βρεφονηπιακοί Σταθμοί Δήμου Ρεθύμνης" (ΦΕΚ 1079/ 
τ.Β'/4.8.2003) στο οποίο ενοποιήθηκαν οι: Α' & Β' Δημοτι¬ 
κοί Βρεφονηπιακοί Σταθμοί ,οι Α', Β', Γ,' Δ', Δημοτικοί Παι¬ 
δικοί Σταθμοί Ρεθύμνης και ο Δημοτικός Παιδικός Σταθ¬ 
μός Περιβολίων. 

Άρθρο 2 
Σκοπός 

Ο Σταθμός είναι κυρίαρχα χώρος αγωγής και ασφα¬ 
λούς διαμονής για παιδιά προσχολικής ηλικίας και ο σκο¬ 
πός του νέου Ν.Π.Δ.Δ. είναι: 

Να παρέχει ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα. 

Να βοηθά τα παιδιά να αναπτυχθούν ολόπλευρα, σω¬ 
ματικά, νοητικά, συναισθηματικά και κοινωνικά. 

Να εξαλείφει κατά το δυνατό τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

Να εξυπηρετεί τους γονείς και παράλληλα να τους ευ¬ 
αισθητοποιεί πάνω σε θέματα σύγχρονης παιδαγωγικής 
και ψυχολογίας. 

Να βοηθά τα παιδιά προσχολικής ηλικίας στην ομαλή με¬ 
τάβασή τους από το οικογενειακό στο σχολικό περιβάλλον. 

Να παρέχει ημερήσια διατροφή και φροντίδα στα παι¬ 
διά που φιλοξενεί τηρώντας τους κανόνες υγιεινής 

Άρθρο 3 

Διάρθρωση υπηρεσιών 

Οι υπηρεσίες του ΝΠΔΔ με την επωνυμία "Παιδικοί και 
Βρεφονηπιακοί Σταθμοί Δήμου Ρεθύμνης" λειτουργούν 
σε επίπεδο Διεύθυνσης. 

Η Διεύθυνση του ΝΠΔΔ με την επωνυμία "Παιδικοί και 
Βρεφονηπιακοί Σταθμοί Δήμου Ρεθύμνης" αποτελείται 
από τα εξής Τμήματα: 

Α) Τμήμα Προσχολικής Αγωγής που αποτελείται από τα 
Τμήματα: 

1. Α' Βρεφονηπιακός Σταθμός 

2. Β' Βρεφονηπιακός Σταθμός 

3. Α' Παιδικός Σταθμός 

4. Β' Παιδικός Σταθμός 

5. Γ Παιδικός Σταθμός 

6. Δ' Παιδικός Σταθμός 

7. Παιδικός Σταθμός Περιβολίων 

Β) Τμήμα Διοικητικού - Οικονομικού. 

Γ) Γραφείο Κοινωνικής Μέριμνας (Λειτουργικό-μη αυ¬ 
τοτελές υπάγεται στη Διεύθυνση) 

Οι Δημοτικοί Παιδικοί και Βρεφονηπιακοί Σταθμοί που 
θα ιδρύονται στο μέλλον από το Δήμο θα αποτελούν Τ μή¬ 
ματα στη Δ/νση του ενιαίου Ν.Π.Δ.Δ. 

Άρθρο 4 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του ΝΠΔΔ και γενικά μεριμνά για την εύ¬ 
ρυθμη λειτουργία του, σύμφωνα με τον ισχύοντα κανονισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια, σε συνεργασία με το προσωπικό. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Ν.Π.Δ.Δ. 

Δ) Το Γ ραφείο Κοινωνικής Μέριμνας επιμελείται την πα¬ 
ροχή συμβουλευτικών & κοινωνικών υπηρεσιών 

Άρθρο 5 

Καθήκοντα Διεύθυνσης 

1. Είναι αρμόδιος και επιμελείται, σε συνεργασία με 
τους Προϊσταμένους των Τμημάτων Προσχολικής Αγω¬ 
γής, για την εφαρμογή των σύγχρονων απόψεων της Παι¬ 
δαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των Τμημάτων Προσχολικής Αγωγής. 

3. Είναι αρμόδιος για την εύρυθμη λειτουργία του 
ΝΠΔΔ 

4. Συμμετέχει στις συνεδριάσεις του Δ.Σ. και εισηγείται 
στο Δ.Σ. , χωρίς δικαίωμα ψήφου στις περιπτώσεις που 
δεν είναι μέλος του Διοικητικού Συμβουλίου, κάθε θέμα 
που αφορά τη λειτουργία, το προσωπικό, τους γονείς και 
την υλικοτεχνική υποδομή των Σταθμών όπως : 

-τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία τους, 

- το παιδαγωγικό υλικό και τον πάσης φύσεως εξοπλι¬ 
σμό, 

- τις απαραίτητες εργασίες για την επισκευή και συντή¬ 
ρηση των κτιρίων, 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στους Σταθμούς 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τμημάτων τους. 


7. Συνεργάζεται αρμονικά με το Τμήμα Διοικητικού - Οι¬ 
κονομικού, το οποίο οφείλει να παρέχει κάθε στοιχείο για 
να διασφαλιστεί η εύρυθμη λειτουργία των Σταθμών και η 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού 

Άρθρο 6 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη και νήπια, σε συνεργασία με το παι¬ 
δαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του 

4. Εισηγείται στη Διεύθυνση τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις .προσωπικού, 
γονέων. 

6. Τηρεί άλατα απαραίτητα βιβλία. 

7. Αναπληρώνει το Παιδαγωγικό Προσωπικό σε περί¬ 
πτωση απουσίας του. 

Άρθρο 7 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνο για την προμήθεια και τον έγκαιρο 
εφοδιασμό των Σταθμών με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία τους. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κλπ. του προσωπικού. 

3. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

4. Τηρεί άλατα απαραίτητα βιβλία. 

Άρθρο 8 

Ειδικά καθήκοντα και αρμοδιότητες 
του προσωπικού των Τμημάτων 

Τα καθήκοντα του προσωπικού του νομικού προσώπου 
προσδιορίζονται ως εξής: 

1. Παιδαγωγικό Προσωπικό: 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

β) Εισηγείταιτις ανάγκες εφοδιασμούτων αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λ.π.). 

γ) Παρακολουθεί τη διατροφή και καθαριότητά των φι¬ 
λοξενούμενων παιδιών, ενθαρρύνοντας την αυτοεξυπη¬ 
ρέτησή τους. 

δ) Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προσέλευ¬ 
ση τους είτε στις απουσίες τους. 

στ) Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους, επιδιώκο¬ 
ντας συνεχώς να δημιουργήσουν σ’ αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητές τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

ζ) Ενημερώνει μια (1) φορά το μήνα τους γονείς για τη 
γενική, σφαιρική εξέλιξη του παιδιού τους και διατηρεί 
αρμονική σχέση με αυτούς. 

2. Βοηθός Παιδαγωγού: 

Βοηθάει το προσωπικό της προηγούμενης παραγρά¬ 
φου σε όλα τα καθήκοντά του σύμφωνα με τις οδηγίες 
που παίρνει από αυτό. Στην περίπτωση απουσίας του 
προσωπικού της προηγούμενης παραγράφου, αντικαθι¬ 
στά αυτό απευθυνόμενη στον Υπεύθυνο του Σταθμού για 
βοήθεια και υποστήριξη. 

3. Μαγείρισσα ή Μάγειρας: 

α) Είναι υπεύθυνη/νος για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής φα¬ 
γητού, εισηγούμενη/νος κάθε σχετικό μέτρο. 

β) Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
υπογράφει το σχετικό δελτίο. 

γ) Φροντίζει για τη διανομή του φαγητού , την συγκέ¬ 
ντρωση των ειδών εστιάσεως ,βοηθούμενη από την βοη¬ 
θό μαγείρου και το προσωπικό καθαριότητας 

Τακτοποιεί τα μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενη/νος 
για κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

4. Η Βοηθός Μαγείρου ή Μαγείρισσας ή Τραπεζοκόμος 
φροντίζει τη διανομή του φαγητού, βοηθά το παιδαγωγι¬ 
κό προσωπικό στη διανομή του φαγητού στα παιδιά και 
φροντίζει για τη συγκέντρωση των ειδών εστίασης μετά 
το τέλος του. Επίσης βοηθά το μάγειρα ή τη μαγείρισσα 
στην προετοιμασία του φαγητού. 

5. Το Προσωπικό Καθαριότητας - βοηθητικών εργασιών 
εκτελεί τις εργασίες καθαριότητας των εσωτερικών και 
εξωτερικών χώρων καθώς και κάθε άλλη βοηθητική εργα¬ 
σία που του ανατίθεται από τον υπεύθυνο του Σταθμού. 
Χρησιμοποιεί υλικά καθαριότητας που παραλαμβάνει 
από το Διαχειριστή με υπηρεσιακό σημείωμα. Βοηθά στην 
παρασκευή του φαγητού σε περίπτωση απουσίας βοη¬ 
θού μαγείρου. 

Όλο το παραπάνω προσωπικό κατά την διάρκεια του 
φαγητού των παιδιών, υποχρεούται να παραβρίσκεται 
στους χώρους σίτισης και να βοηθά όπου υπάρχει ανά¬ 
γκη. 

6. Ο/Η Κοινωνικός Λειτουργός: 

Συμβάλλει στην πρόληψη ή αντιμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στηντελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 


έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με 
τον Παιδίατρο του Σταθμού. 

7. Ο Παιδίατρος που συμβάλλεται με το Σταθμό με σύμ¬ 
βαση έργου, έχει τις ακόλουθες υποχρεώσεις: 

α) Εξετάζει κατά διαστήματα και κατ’ ελάχιστο όριο μια 
φορά την εβδομάδα όλα τα παιδιά των Σταθμών του νομι¬ 
κού προσώπου, και παρακολουθεί την ανάπτυξή τους, 
σημειώνοντας τις παρατηρήσεις του στην ατομική καρτέ¬ 
λα κάθε παιδιού. 

β) Παρακολουθεί συνεργαζόμενος με τον/την Κοινωνι¬ 
κή Λειτουργό και τον/την Ψυχολόγο την ψυχοσωματική 
υγεία και ανάπτυξη των παιδιών. 

γ) Εισηγείται για τη δυνατότητα επιστροφής στο Σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε Σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή των υπηρεσιών του. 

8. Ο/Η Ψυχολόγος ή Κοινωνιολόγος του Σταθμού, εφό¬ 
σον υπηρετεί, παρέχει συμβουλευτικές υπηρεσίες σε θέ¬ 
ματα ψυχολογικής υποστήριξης παιδιών και γονέων συ- 
νεργαζόμενος στενά με τον Παιδίατρο, τον/την Κοινωνική 
Λειτουργό και το παιδαγωγικό προσωπικό. 

Επίσης βοηθά και συμβουλεύει το παιδαγωγικό προσω¬ 
πικό για την καλύτερη απόδοση στηνεργασίατους με δια¬ 
λέξεις, συζητήσεις και ιδιαίτερες συναντήσεις. 

9. Ο Κλητήρας Εκτελεί όλες τις εξωτερικές εργασίες 
του νομικού προσώπου 

10. Τη Διοικητική και Οικονομική εργασία του νομικού 
προσώπου ασκεί ο Διοικητικός υπάλληλος και εάν δεν 
υπάρχει τα καθήκοντα αυτά ασκεί ο προϊστάμενος του 
Τμήματος Διοικητικού-Οικονομικού ή οριζόμενος υπάλ¬ 
ληλος σύμφωνα με το άρθρο 109 του Ν. 1188/1981 όπως 
ισχύει κάθε φορά. 

Ο ανωτέρω υπάλληλος ασκείτο ακόλουθα καθήκοντα: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για τη λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λ.π.) 
που προκύπτουν. 

γ) Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Η ταμιακή διαχείριση του νομικού προσώπου ασκεί¬ 
ται από την ειδική ταμιακή υπηρεσία του Δήμου ή την αντί¬ 
στοιχη ΔΟΥ που ασκεί τη διαχείριση του Δήμου. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου, τη συγκέντρωση των πα¬ 
ραστατικών στοιχείων, όλων των δικαιολογητικών ει¬ 
σπράξεων και πληρωμών έτσι ώστε να είναι ευχερής ο 
έλεγχος των εσόδων και εξόδων σε οποιοδήποτε χρόνο. 

στ) Συνεργάζεται με τον Προϊστάμενο του νομικού προ¬ 
σώπου για την κατάρτιση του Προϋπολογισμού, του απο¬ 
λογισμού και του ισολογισμού, του νομικού προσώπου ει- 
σηγούμενος εγκαίρως τυχόν αναμόρφωσή του. 

ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

Άρθρο 9 

Οργανική Σύνθεση Προσωπικού 

Οι θέσεις προσωπικού ορίζονται ως εξής : 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 
Θέσεις: 1 

Βαθμός : Δ' - Α' 

2. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: 4 

Βαθμός : Δ' -Α 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 2 

Βαθμός: Δ'- Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 1 

Βαθμός: Δ'- Α' 

5. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 1 

Βαθμός: Δ'- Α' 

6. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 1 

Βαθμός: Δ'- Α' 

7. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις: 3 
Βαθμός: Δ'- Α' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 
ΠΕ ΝΗΠΙΑΓΩΓΩΝ (προσωρινός) 

Θέσεις: 5 

ΤΕ ΝΗΠΙΑΓΩΓΩΝ (προσωρινός) 

Θέσεις: 3 

ΤΕ ΒΡΕΦΟΝΗΠΙΟΚΟΜΙΑΣ 
Θέσεις: 5 
ΥΕ14 ΜΑΓΕΙΡΩΝ 
Θέσεις: 6 

ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 14 

ΠΡΟΣΩΠΙΚΟ ΜΕ ΣΥΜΒΑΣΗ ΑΟΡΙΣΤΟΥ ΧΡΟΝΟΥ 
ΥΕ 14 ΜΑΓΕΙΡΩΝ 
Θέσεις: 1 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν, με οποιοδήποτε τρόπο, σε θέσεις κλάδου ΤΕ9 
Βρεφονηπιοκόμων, σύμφωνα με τις διατάξεις του άρ¬ 
θρου 35 του Ν. 2646/1998. 

Γ' ΕΠΟΧΙΑΚΟ ΠΡΟΣΩΠΙΚΟ 

Θέσεις : 32 (1 θέση Παιδιάτρου -1 θέση Ψυχολόγου ή 
Κοινωνιολόγου -1 θέση Κοινωνικού Λειτουργού- 1 θέση 
Λογοθεραπευτή - 7 θέσεις ΠΕ Νηπιαγωγών - 5 θέσεις ΤΕ9 
Βρεφονηπιοκόμων - 7 θέσεις ΔΕ Βοηθών Βρεφοκόμων- 
Παιδοκόμων - 2 θέσεις ΥΕ 14 Μαγείρων - 3 θέσεις ΥΕ16 
Προσωπικού Καθαριότητας, 1 θέση ΥΕ 1 Κλητήρων-Θυ- 
ρωρών-Γενικών Καθηκόντων, 2 θέσεις ΤΕ Διοικητικός- 
Λογιστικός , 1 θέση ΔΕ Διοικητικών Γραμματέων) 

Για την αντιμετώπιση των εποχιακών ή πρόσκαιρων ή 
άλλων περιοδικών αναγκών προβλέπονται, βάσει των δια¬ 
τάξεων της παρ. 12 του άρθρου 18 του Ν. 2503/1997, θέ¬ 
σεις διαφόρων ειδικοτήτων. 


Οι παραπάνω θέσεις θα πληρώνονται βάσει των διατά¬ 
ξεων των παρ. 2 έως 17του άρθρου 21 του Ν. 2190/1994 
και οι υποψήφιοι των επιμέρους κατηγοριών που θα κα¬ 
θορίζονται με την ανακοίνωση - προκήρυξη του Διοικητι¬ 
κού Συμβουλίου πρέπει να έχουν τα αντίστοιχα προσόντα 
που απαιτούνται κάθε φορά, για τους μονίμους υπαλλή¬ 
λους, όπως προβλέπονται από τις σχετικές διατάξεις. 

Όσον αφορά τις οικονομικές προϋποθέσεις που θέτει η 
νομοθεσία για τη σύσταση της νέας τακτικής θέσης στον 
ΟΕΥ (άρθρο 8 παρ. 5 του Ν. 2307/1995) δεν έχουν εφαρ¬ 
μογή για τη σύσταση των θέσεων του προσωπικού με 
σύμβαση εργασίας ιδιωτικού δικαίου ορισμένου χρόνου, 
διότι αυτές οι θέσεις δε θεωρούνται από το Σύνταγμα θέ¬ 
σεις τακτικού προσωπικού. 

Δ' ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου. 

Άρθρο 10 

Προϊστάμενοι Υπηρεσιακών Μονάδων 

1. Στο διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης του ΝΠΔΔ 
και των Τμημάτων Π ροσχολικής Αγωγής, επιλέγονται από 
τους κλάδους ΠΕ Νηπιαγωγών (προσωρινός), ΤΕ Νηπια¬ 
γωγών (προσωρινός), ΤΕ Βρεφονηπιοκομίας καιΤΕ9 Βρε- 
φονηπιοκομίας. 

Γ ια την κατάληψη θέσης προϊσταμένου κρίνονται οι 
υπάλληλοι, οι οποίοι έχουν τα τυπικά και ουσιαστικά προ¬ 
σόντα, σύμφωνα με τις διατάξεις του άρθρου 36 του 
Ν.2190/1994. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού- 
Οικονομικού ,ΤΕ17 Διοικητικού-Λογιστικού, ΔΕ Διοικητι¬ 
κού -Λογιστικού και ΔΕΙ Διοικητικού-Λογιστικού. 

Άρθρο 11 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 12 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ., ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη υφιστάμενων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τ ρήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κλπ.) 

ΠροϊστάμενοιΔιευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ. οι κρινόμενοι 

από το αρμόδιο Υπηρεσιακό Συμβούλιο υπάλληλος ανα- 
πληρούμενοι, σε περίπτωση απουσίας του ή κωλύματος, 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίαςτων επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2004, ο οποίος ενισχύεται από 
τους ΚΑΠ, τροφεία, κλπ. ύψους 1.250.000,00 Ευρώ περί¬ 
που. Εφόσον προσληφθούν όλοι και για τα επόμενα οικονο¬ 
μικά έτη το ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 31 Μαρτίου 2004 

Ο Γενικός Γραμματέας Περιφέρειας 

Ο Γενικός Διευθυντής κ.α.α. 

ΜΗΝΑΣ ΑΝΤΩΝΑΚΑΚΗΣ 
-♦- 

( 6 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Παπαντωνίου Αναστασία του Χρήστου, 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 3141/2004 απόφαση του Νομάρχη Αχαΐας, χο¬ 
ρηγείται στην κοινωνική λειτουργό Παπαντωνίου Αναστα¬ 
σία του Χρήστου, κάτοικο Πατρών, άδεια ασκήσεως 
επαγγέλματος Κοινών. Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

Αριθ. 4488 (7) 

Τροποποίηση τριμελούς επιτροπής για την εφαρμογή 
του Ν. 2520/1997 «Μέτρα για τους νέους αγρότες». 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη; 

1. Τις διατάξεις του Π.Δ. 30/2.2.96 «Κώδικας Νομαρχια¬ 
κής Αυτοδιοίκησης». 

2. Τον εσωτερικό Οργανισμό Οργάνωσης και λειτουρ¬ 
γίας του Νομ/κού Διαμερίσματος Ροδόπης που εγκρίθη- 
κε με την αριθ. 1307/31.3.1995 απόφαση του Γεν. Γραμ¬ 
ματέα Π.Α.Μ.-Θράκης και δημοσιεύθηκε στο ΦΕΚ. 
393/Β/11.5.1995. 

3. Την με αριθμ. 16/1997 απόφαση του Νομαρχιακού 
Συμβουλίου Ροδόπης, που μεταβιβάζει στο Νομάρχη αρ¬ 
μοδιότητες του Νομαρχιακού Συμβουλίου που αφορούν 
συγκρότηση συλλογικών οργάνων. 

4. Την αριθμ. 3347410/10.7.1998 κοινή υπουργική από¬ 
φαση «Λεπτομέρειες εφαρμογής του Ν. 2520/1997». 

5. Το αριθμ. 968/26.3.2004 έγγραφο της ΕΑΣ Ν. Ροδό¬ 
πης, αποφασίζουμε: 

Τροποποιούμε την αρ. 18302/6.12.2002 απόφαση Νο¬ 
μάρχη Ροδόπης και η παράγραφος 3 αντικαθίσταται από 
την παρακάτω: 

Κρόκος Κυριάκος εκπρόσωπος της Ένωσης Αγροτικών 
Συν/σμών Ν. Ροδόπης, με αναπληρωτή τούτον Μητούση Κυ¬ 
ριάκο, εκπρόσωπο της ίδιας Συνεταιριστικής Οργάνωσης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 31 Μαρτίου 2004 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-♦- 

Αριθ. 1344 (8) 

Έγκριση υπερωριακής εργασίας μονίμων υπαλλήλων 

Δήμου Φαρσάλων Ν. Λάρισας. 

Ο ΔΗΜΑΡΧΟΣ ΦΑΡΣΑΛΩΝ 
Έχοντας υπόψη: 

1) Τις διατάξεις του άρθρου 106παρ.2τουΝ. 1188/1981. 

2) Το άρθρο 16 του Ν. 3205/2003. 

3) Το γεγονός ότι υπάρχουν εποχικές, έκτακτες και επεί¬ 
γουσες ανάγκες που δημιουργήθηκαν απάτην οργάνωση 
των εκλογικών καταλόγων ετεροδημοτών, την εφαρμογή 
διπλογραφικού συστήματος,την λειτουργία του ΚΕΠ,την 
ανανέωση αδειών αλλοδαπών, την λειτουργία της ανα¬ 
πτυξιακής επιχείρησης τις αυξημένες ανάγκες της υπη¬ 
ρεσίας καθαριότητας και οδοποιίας, αποφασίζουμε: 

Διαπιστώνουμε την συνδρομή εποχικών, εκτάκτων και 
επειγουσών αναγκών που επιβάλλουν την απογευματινή 
υπερωριακή απασχόληση των μονίμων υπαλλήλωντου Δή¬ 
μου και εγκρίνουμε την υπερωριακή απογευματινή εργα¬ 
σία για το διάστημα μέχρι 30.6.2004, ως εξής: 

Α) Για είκοσι (20) Διοικητικούς υπαλλήλους κατηγορίας 
ΠΕΙ, ΤΕ και ΔΕΙ χίλιες πεντακόσιες ώρες (1500) απογευ¬ 
ματινής εργασίας. 

Β) Υπηρεσία οδοποιίας για έναν (1) υπάλληλο το ανώ¬ 
τατο όριο ωρών απογευματινής εργασίας που προβλέ¬ 
πουν οι διατάξεις του άρθρου 16παρ. 1 του Ν. 3205/2003. 

Γ) Υπηρεσία καθαριότητας για ένδεκα (11) υπαλλήλους 
εφτακόσιες είκοσι ώρες (720) απογευματινής εργασίας. 

Δ) Υπηρεσία κήπων και Δένδρων για έναν (1) υπάλληλο το 
ανώτατο όριο ωρών απογευματινής εργασίας που προβλέ¬ 
πουν οι διατάξεις του άρθρου 16παρ. 1 του Ν. 3205/2003. 

Ε) Υπηρεσία ηλεκτροφωτισμού ένα (1) υπάλληλο το ανώ¬ 
τατο όριο ωρών απογευματινής εργασίας που προβλέ¬ 
πουν οι διατάξεις του άρθρου 16παρ. 1 του Ν. 3205/2003. 

Ζ) Λοιπό προσωπικό τέσσερις (4) υπάλληλοι το ανώτα¬ 
το όριο ωρών απογευματινής εργασίας που προβλέπουν 
οι διατάξεις του άρθρου 16παρ. 1 του Ν. 3205/2003. 

Ο αριθμός των υπαλλήλων και των ωρών καθορίζεται στα 
όρια των πιστώσεων του προπ/σμού με την παρούσα, μη επι- 
τρεπομένης σε καμία περίπτωση της αύξησης των πιστώσε¬ 
ων αυτών με οποιοδήποτε τρόπο στην διάρκεια του έτους. 

Από την απόφαση αυτή προκαλείται δαπάνη ύψους 
7.300 ΕΥΡΩ περίπου, η οποία θα βαρύνει τους 
Κ.Α. 05/113.1 για 2000 ΕΥΡΩ 
Κ.Α. 15/113.1 για 1000 ΕΥΡΩ 
Κ.Α. 40/113.1 για 500 ΕΥΡΩ 
Κ.Α.45/113.1 για 500 ΕΥΡΩ 
Κ.Α. 70/113.1 για 1300 ΕΥΡΩ 
Κ.Α. 75/113.1 για 2000 ΕΥΡΩ 

του προϋπολογισμού του τρέχοντος έτους και δε θα 
υπερβαίνει κατά μήνα το ένα δωδέκατο (1/12) των εγγε¬ 
γραμμένων πιστώσεων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φάρσαλα, 10 Μαρτίου 2004 
Ο Δήμαρχος 

ΑΧΙΛΛΕΑΣ ΓΚΟΥΝΤΟΠΟΥΛΟΣ 




8504 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βΐ.9 γ - β-ιηθΐΙ: ννθ5ιτΐΗ5ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίαχ :210- 9472556 ϊηΙθΓΠβΙ : ΙιΗρ://νννννν.θί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Ι<0\Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































